በሕይወት ዙሪያ ብዙ ገጠመኞች በመኖራቸው ዛሬ እኔም እሱም ሁለት ጎረቤት በሆኑ ሀገሮች በስደት እንኖራለን። እሱ በኖርዌይ መኖሩን ያወቅሁበት አንድ አጋጣሚ ተፈጠረ። በኖርዌይ “ያራ” የተባለው የማዳበሪያ ሻጭ ድርጅት አቶ መለስ ዜናዊን (ብዙ ማዳበሪያ በመግዛት ይመስለኛል) ተሸላሚ አድርጎ ይመርጣቸዋል። በርካታ ኢትዮጵያውያን አድራጎቱን በመቃወምና የበርካታ ንፁኀንን ሕይወት ያጠፋ አምባገነን መሪ መሸለሙን ለማውገዝ በሽልማት ቦታው ይገኛሉ። እኔም ከስዊድን ኖርዌይ ተጉዤ ትንሿን ብሔራዊ ድርሻ ለመወጣት አጋጣሚ አገኘሁ። አበራ ለማን አገኘዋለሁ የሚል ሃሳብ ግን አልነበረኝም። በኢትዮጵያዊነትና በአክብሮት የጋራ ተቃውሞ ድምፃችንን ስናስተጋባ ዋልን።
